

VIENOŠANĀS NR.3/2025
par grozījumiem 2025.gada 31.janvāra Būvuzņēmuma līgumā Nr. 95/2025/2.2-10 par Krišjāņa Valdemāra ielas un Pļavas ielas, Cēsīs, pārbūves darbu veikšanu

Cēsis, Cēsu novads                                                                                 Datums skatāms laika zīmogā 

[bookmark: _Hlk104391592]Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101, turpmāk - Pasūtītājs, kuru pamatojoties uz Cēsu novada pašvaldības darba reglamentu pārstāv Cēsu novada pašvaldības izpilddirektora vietniece Baiba Eglīte,
 un
SIA “ACBR”, reģistrācijas Nr. 42403006225, juridiskā adrese: Ziepniekkalna iela 21A, Rīga, LV-1004, turpmāk - Būvuzņēmējs, kuras vārdā saskaņā ar statūtiem rīkojas tās valdes priekšsēdētājs Kaspars Kalniņš un saskaņā ar prokūru rīkojas tās prokūrists ______________ (turpmāk kopā – Puses, bet katra atsevišķi – Puse), 

pamatojoties uz atklāta konkursa “Krišjāņa Valdemāra ielas un Pļavas ielas, Cēsīs, pārbūve”, iepirkuma identifikācijas Nr. CNP/2024/43/ERAF, turpmāk – Konkurss, rezultātiem, kas rīkots saskaņā ar Eiropas Savienības kohēzijas politikas programmas 2021.–2027.gadam 5.1.1. specifiskā atbalsta mērķa „Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās”  5.1.1.1. pasākuma „Infrastruktūra uzņēmējdarbības atbalstam”  īstenošanas nosacījumiem, Puses 2025.gada 31.janvārī noslēdza Būvuzņēmuma līgumu Nr. 95/2025/2.2-10 par Krišjāņa Valdemāra ielas un Pļavas ielas, Cēsīs, pārbūves darbu veikšanu, 2025.gada 8.augustā Vienošanos Nr.1/2025 par grozījumiem 2025.gada 31.janvāra Būvuzņēmuma līgumā Nr. 95/2025/2.2-10 par Krišjāņa Valdemāra ielas un Pļavas ielas, Cēsīs, pārbūves darbu veikšanu un 2025.gada 8.oktobrī Vienošanos Nr.2/2025 par grozījumiem 2025.gada 31.janvāra Būvuzņēmuma līgumā Nr. 95/2025/2.2-10 par Krišjāņa Valdemāra ielas un Pļavas ielas, Cēsīs, pārbūves darbu veikšanu (turpmāk - Līgums), saskaņā ar kuru Būvuzņēmējs apņēmās veikt Krišjāņa Valdemāra un Pļavas ielas pārbūvi, Cēsīs, Cēsu novadā, turpmāk – Objekts.

Ņemot vērā Faktu konstatācijas aktos Nr. 10_UKT, 11_UKT, 12_UKT, 13_UKT, 14_UKT, 17_UKT, 19_UKT, 20_UKT, 21_UKT, 22_UKT, 34(CD), 35(CD), 37(CD), 38(CD), 40(CD), 43(CD), 44(CD), 45(CD), 46(CD), 47(CD), 48(CD), 49(CD), 50(CD), 51(CD), 52(CD), 53(CD), 54(CD), 55(CD), 56(CD), 57(CD), 58(CD), 59(CD) fiksēto un Izmaiņu aktu Nr.3, pamatojoties uz Publisko iepirkumu likuma 61. panta pirmās daļas 2. Punktu un trešās daļas 1. punktu, kā arī Līguma 8.1., 8.2., 8.3., 8.9.,  18.1., 18.7., 18.9.3.,., 18.10., 18.11., 18.12., 18.13., 18.14.1., 18.14.2., 18.15.punktu, Puses noslēdz šo Vienošanos Nr. 3/2025 par grozījumiem Līgumā (turpmāk – Vienošanās Nr.3/2025) par tālāk norādīto: 

[bookmark: _Hlk198811221]Puses vienojas par izmaiņām būvdarbu apjomos, kur ieslēgto būvdarbu apjomu kopējā summa sastāda 56 952,03 EUR (piecdesmit seši tūkstoši deviņi simti piecdesmit divi euro 03 centi) bez PVN, savukārt izslēgto būvdarbu apjomu summa sastāda 746,44 EUR (septiņi simti četrdesmit seši euro 44 centi) bez PVN.
[bookmark: _Hlk146701138][bookmark: _Hlk146701226]Ieslēgto būvdarbu apjomu summa atbilstoši Publisko iepirkumu likuma 61. panta trešās  daļas 1. punktam procentuāli veido 4,60 % (56952,03 x 100/2598765,56 = 4,600545 %) no Līguma sākotnējās Līgumcenas.
[bookmark: _Hlk140683162]Izslēgto būvdarbu apjomu summa atbilstoši Publisko iepirkumu likuma 61. panta trešās daļas 1. punktam procentuāli veido 0,06 % (746,44 x 100/2598765,56 = 0,060297 %) no Līguma sākotnējās Līgumcenas. 

[bookmark: _Hlk146561823]Ņemot vērā starpību naudas izteiksmē no papildus iekļautiem būvdarbu apjomiem un izslēgtajiem būvdarbu apjomiem, Līgumcena tiek palielināta par 56 205,59 EUR (piecdesmit seši tūkstoši divi simti pieci euro 59 centi) bez PVN.

3. Pamatojoties uz nepieciešamajām izmaiņām būvdarbu apjomos, Puses vienojas izteikt Līguma 3.1. punktu šādā redakcijā 
 
“3.1.	Līgumcena ir 1 400 452,18 EUR (viens miljons četri simti tūkstoši četri simti piecdesmit divi euro, 18 centi), (turpmāk -  Līgumcena), PVN 21% 294 094,96 EUR (divi simti deviņdesmit četri tūkstoši deviņdesmit četri euro, 96 centi), kopā 1 694 547,14 EUR (viens miljons seši simti deviņdesmit četri tūkstoši pieci simti četrdesmit septiņi euro, 14 centi), turpmāk kopā– Līguma summa.”.

5. Ņemot vērā to, ka ir veiktas izmaiņas Līguma 3.1.punktā, Būvuzņēmējam jānodrošina Līguma 14.3. punktam atbilstošu Līguma saistību izpildes nodrošinājumu (tā papildinājumu), kas jāiesniedz Pasūtītājam 10 (desmit) dienu laikā pēc Vienošanās Nr.3/2025 spēkā stāšanās dienas.

7. Vienošanās Nr.3/2025 un tās pielikumi pēc to parakstīšanas kļūst par Līguma neatņemamu sastāvdaļu. 

8. Pārējie Līguma noteikumi, kas ar šo Vienošanos Nr. 3/2025 netiek grozīti, paliek spēkā tādi, kādi tie ir noslēgtajā Līgumā.

9. Parakstot šo Vienošanos Nr.3/2025 Pusēm ir saprotams tās saturs un sekas.

10. Vienošanās Nr. 3/2025 ir sastādīta latviešu valodā elektroniska dokumenta veidā un tiek parakstīta ar drošu elektronisko parakstu, un satur laika zīmogu. Vienošanās parakstīšanas datums ir pēdējā parakstītāja laika zīmoga datums un laiks. 

11. Pie šīs Vienošanās Nr. 3/2025 pievienoti šādi pielikumi:
Nr.1 – Pamatojums grozījumu izdarīšanai;
Nr.2 – Konsolidētā Būvniecības koptāme, lokālās tāmes Nr.1-1,1-2,1-3,1-4,1-5,1-6,1-7,1-8;
Nr.3 – Izmaiņu Akts Nr.3 (kopsavilkums);
Nr.4 – Finanšu (naudas) plūsmas grafiks.

Pielikums Nr.1
PAMATOJUMS GROZĪJUMU IZDARĪŠANAI 
2025.gada 31.janvāra Būvuzņēmuma līgumā Nr. 95/2025/2.2-10

Publisko iepirkumu likuma 61. panta pirmās daļas 2. punkts noteic, ka iepirkuma līguma vai vispārīgās vienošanās grozījumi ir pieļaujami, ja tie nemaina iepirkuma līguma vai vispārīgās vienošanās vispārējo raksturu (veidu un iepirkuma procedūras dokumentos noteikto mērķi) un grozījumi ir būtiski un tiek izdarīti tikai šā panta trešajā daļā minētajos gadījumos.

Atbilstoši Publisko iepirkumu likuma 61.panta trešās daļas 1.punktam, iepirkuma līguma grozījumi ir pieļaujami, ja iepirkuma procedūras dokumenti un iepirkuma līgums vai vispārīgā vienošanās skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību. Šādi noteikumi par grozījumiem var attiekties uz līgumcenas pārskatīšanu, izvēles iespēju izmantošanu, kā arī uz citiem iepirkuma līguma vai vispārīgās vienošanās izpildes aspektiem.

Līguma 18.9.3. punkts nosaka, ka Pasūtītājam Būvdarbu veikšanas laikā ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi, piemērojot Publisko iepirkumu likuma 61. panta trešās daļas 1. punktu, - Pasūtītājs ir tiesīgs veicamiem Būvdarbiem izmainīt tehniskās prasības, samazināt Būvdarbu, Būvizstrādājumu apjomu, nosakot, ka Būvdarbi nav jāveic sākotnēji noteiktajā apjomā, kā arī palielināt Būvdarbu un Būvizstrādājumu apjomu, uzdodot veikt Līgumā (t.sk. Konkursa dokumentos) sākotnēji neparedzētus Būvdarbus, ja tos pirms Būvdarbu uzsākšanas objektīvu iemeslu dēļ nebija iespējams precīzi noteikt (pēc izbūvētiem darbiem dabā, veicot digitālos izpilduzmērījumus apjomi kļuva lielāki/mazāki nekā sākotnēji tika sarēķināti Būvniecības ieceres dokumentācijā, mainoties situācijai dabā u.tml.), papildu Būvdarbu apjomi nepieciešami citu Būvdarbu uzsākšanai un/vai pabeigšanai, kā arī Objekta nodošanai ekspluatācijā vai, ja Būvdarbu gaitā Pasūtītājs konstatē, ka tāmēs norādītajā apjomā tos veikt nav nepieciešams (Būvniecības ieceres dokumentācijas nepilnības, nepareizi Būvdarbu apjomu aprēķini, kā arī tādā gadījumā, ja Būvdarbu apjomu daļa jau tika izbūvēta cita līguma / pasūtījuma ietvaros, Būvizstrādājumu nomaiņas gadījumā pret ekvivalentiem, piemēram, ja tos vairs neražo, vai nomainīti uz ar labākiem tehnoloģiskiem un kvalitātes rādītājiem,  u.c. objektīvu iemeslu dēļ un tml., ja šādu grozījumu dēļ Līgumcenas pieaugums/samazinājums, ko noteic kā visu secīgi veikto grozījumu naudas vērtības summu, nepārsniedz 50 (piecdesmit) procentus no sākotnējās Līgumcenas, bet neieskaitot grozījumus, kuri veikti atbilstoši Līguma citiem punktiem.

Līguma 18.14.1.punkts nosaka, ka Pasūtītājs pieļauj Līguma grozījumus tā izpildes laikā, neatkarīgi no tā, vai tie ir būtiski vai nebūtiski, ja objektīvu apstākļu dēļ Būvdarbu izpildes laikā Būvniecības ieceres dokumentācijā tiek veiktas izmaiņas/grozījumi vai Pasūtītājs ir uzdevis veikt Būvuzņēmējam Būvniecības ieceres dokumentācijā neparedzētu Būvdarbu apjomu izpildi un šīs izmaiņas ir visu Līgumā iesaistīto Pušu saskaņotas (Pasūtītājs, Būvuzraugs, Autoruzraugs) un pamatotas, kādu iemeslu dēļ šādas izmaiņas ir nepieciešamas.

Līguma 18.14.2.1.punkts nosaka, ka Pasūtītājam ir tiesības veicamajiem Būvdarbiem izmainīt tehniskās prasības, tajā skaitā prasības inženiertīklu pieslēgumu un izbūves vietām, Būvdarbu tehnoloģiju, Būvizstrādājumus, Būvdarbu apjomu, tajā skaitā to samazināt un/vai papildināt, uzdodot Būvuzņēmējam veikt Līgumā sākotnēji neparedzētus darbus, ja Līguma izpildes laikā, atsedzot komunikācijas/virsmas, ja tādas ir,  un tml., atklājas, ka nepieciešami tādi Būvdarbu apjomi, kuri pirms tam nebija noteikti, un tie nepieciešami Objekta pieņemšanai ekspluatācijā.


Līguma 18.15.punkts nosaka, 
18.15. Būvdarbu izmaiņām piemēro šādas cenas: 
18.15.1. Ja attiecīgā Būvdarbu un Būvizstrādājumu veida izmaksas ir iekļautas Līgumam pievienotajā Būvdarbu tāmē, tad izmaksas tiek noteiktas saskaņā ar Līguma tāmē norādītajām vienību cenām; 
18.15.2. Ja Būvdarbu un Būvizstrādājumu veida izmaksas nav iekļautas Līgumam pievienotajā tāmē, tad izmaksas nosaka šādi – Būvuzraugs sadarbojoties ar Būvuzņēmēju veic tirgus izpēti par līdzīgām Būvdarbu izmaksām.  

Atbilstoši Izmaiņu aktam Nr.3, pamatojoties uz Publisko iepirkumu likuma 61.panta trešās daļas 1.punktu un Līguma 18.9.3.punktu, ir veiktas Pasūtītāja ierosinātas izmaiņas būvprojektā, pamatotas ar tehnisko nepieciešamību, uzlabojot sasniedzamā mērķa kvalitāti ilgtermiņā un  būvdarbu laikā ir konstatētas kļūdas un nepilnības Būvniecības dokumentācijā, pēc kuru labošanas rodas iepriekš objektīvi neparedzami, taču tehnoloģiski nenodalāmi darbi, bez kuriem nav iespējams pabeigt sākotnēji paredzētos, bet darbu daudzumu sarakstā nenorādītos vai nekorekti norādītos, būvdarbus: 
1. LK1-2 būvniecības laikā, akai LK1-2-3 ir nepieciešams pieslēgt jaunu perspektīvu pieslēgumu PP OD160. Lai doto cauruli pieslēgtu akas teknes līmenī ir nepieciešama  jauna akas pamatne ar rūpnieciski ražotu pieslēgumu, pāreja 250/160 un LK caurule PP OD160 saskaņā ar uzmērījumu (Fakta konstatācijas akts Nr.10_UKT);
2. Krišjāņa Valdemāra ielas projektā, pārbūvējot aku ESK-2-1, tika konstatēta esošajā pieslēgumā d100 keramiska caurule. Pēc SIA ‘’Vinda’’ norādījumiem, šo esošo cauruli ir jānomaina ar cauruli PP OD110 (Fakta konstatācijas akts Nr.13_UKT);
3. Krišjāņa Valdemāra ielas projektā esošās akas ESK-2-1; ESK-2-3; ESK-2-4 ir paredzētas pārbūvēt, bet tāmē 1-4 šādi darbi nav iekļauti. Pēc SIA ‘’Vinda’’ norādījumiem esošās dzelzsbetona akas jāpārbūvē :ESK-2-1 uz plastmasas skataku DN400; ESK-2-3 un ESK-2-4 uz plastmasas skataku DN630 (Fakta konstatācijas akts Nr.14_UKT);
4. Krišjāņa Valdemāra ielā Pk.1+76 esošā sadzīves kanalizācijas aka projektā d-1000 dabā ir 1500 līdz ar to projektējamajam ūdensvadam nav vietas, jo blakus ir gāzesvads (Fakta konstatācijas akts Nr.17_UKT);
5. Saistībā ar projektētās zemes virsmas pacelšanu Pļavas ielā posmā no Vaļņu ielas līdz Krišjāņa Valdemāra ielai, esošām sadzīves kanalizācijas dzelzsbetona akām Pk.0+90; Pk1+00, atbilstoši tīklu turētāja prasībām, augstums starp pārsegumu un jaunizbūvējamo segumu ir lielāks par 40 cm, tādēļ ir nepieciešams palielināt akas grodu augstumu. Lai pārbūvēt esošās akas ir nepieciešami grodi d-1000 H-0,25m 1,00gb.,un d-1500 H-0,25m -1,00gb. Projektā dotām akām tika paredzēta aku lūku līmeņošana (Fakta konstatācijas akts Nr.20_UKT);
6. Konstatēts, ka īpašumā pēc projektētajām atzīmēm ir liela augstumu starpība un īpašnieks nevar izbraukt no pagalma, nolemts nobīdīt iebrauktuves šķērskritumu uz īpašuma pusi, lai pārķertu ūdens plūsmu nepieciešams ierīkot uztvērēj kanālu, kas tiks pieslēgts pie jumta notekas (Fakta konstatācijas akts Nr.22_UKT);
7. Izspraužot projektēto bortu līniju, tika konstatēts, ka ir nesaistes ar esošo bortu līniju (Fakta konstatācijas akts Nr.35(CD));
8. Krišjāņa Valdemāra ielā PK 3+91 KP un PK 4+06 KP nav pieslēgtas lietus notekas kopējajā lietus kanalizācijā, nolemts izbūvēt 25m betona teknes no notekām līdz tuvākajai gūlijai (Fakta konstatācijas akts Nr.48(CD));
9. Veicot zemes klātnes izbūves darbus Krišjāņa Valdemāra ielā PK 0+57 tika atrasti 5 kabeļi azbesta aizsargcaurulēs. Tika pieaicināti “Sadales tīkls” pārstāvji un konstatēja, ka esošie kabeļi ir neejoši. Kabeļi un azbesta caurules jādemontē 55 metru garumā (Fakta konstatācijas akts Nr.51(CD));
10. Veicot zemes klātnes izbūves darbus Krišjāņa Valdemāra ielā PK 0+52 tika atrasti 3 kabeļi azbesta aizsargcaurulēs. Tika pieaicināti “Sadales tīkls” pārstāvji un konstatēja, ka esošie kabeļi ir neejoši. Kabeļi un azbesta caurules jādemontē 33 metru garumā (Fakta konstatācijas akts Nr.52(CD));
11. Krišjāņa Valdemāra ielā pie Cēsu klēts PK 2+71 KP, stāvvietā paredzēt 1gb invalīdu stāvvietu ar marķējumu. Pļavas ielā PK 1+86 KP stāvvietā paredzēt 1gb invalīdu stāvvietu ar marķējumu (Fakta konstatācijas akts Nr.53(CD));
12. Apspriežoties ar “Gaso” pārstāvjiem par gāzes kapju līmeņošanu, tika pieprasīts vecās gāzes kapes 6gb nomainīt uz jaunām čuguna peldošām kapēm (Fakta konstatācijas akts Nr.54(CD));
13. Pļavas ielā no PK 2+90 līdz PK 3+60 LP  bortu līnijas izbūves rezultātā tiek ietekmēta ārējās nogāzes slīpums, lai nodrošinātu attiecīgu nogāzes slīpumu no esošas situācijas pret borta līniju, pieņemts lēmums ārējo nogāzi pārbūvēt (Fakta konstatācijas akts Nr.55(CD));
14. Krišjāņa Valdemāra ielas krustojumā ar Piebalgas ielu pēc projekta tika izbūvētas sadzīves, lietus un ūdens kanalizācijas, kuru novietojums plānā ietver Piebalgas ielu, kuras segums ir asfalts. Remontzonas apjoms nav ietverts projekta apjomā. Tika pieņemts lēmums remontzonu aizklāt ar karstā asfalta AC22base apakškārtu 6 cm biezumā (S-IV klase) un karstā asfalta AC11surf virskārtu 4 cm biezumā (S-III klase) faktiskos apjomus uzmērot pēc pilna darba veikšanas (Fakta konstatācijas akts Nr.56(CD));
15. Krišjāņa Valdemāra ielā no PK 3+32 līdz PK 3+52 LP atrodas 6gb šahtas pie mājas sienas, kuras ir kritiskā stāvoklī, nolemts šahtas pārbūvēt (Fakta konstatācijas akts Nr.57(CD));
16. Krišjāņa Valdemāra ielā no PK 1+12 līdz PK 1+52 LP pēc trotuāra apmaļu izbūves, tika konstatēts, ka augstuma atzīmju nesakritība pret esošo stāvokli ir vairāk kā 10cm,  lai nodrošinātu piekļuvi Latvijas Neredzīgo biedrībai, Pasūtītājs izteica vēlmi attiecīgo vietu savietot un piebērt ar papildus minerālmateriālu (Fakta konstatācijas akts Nr.58(CD));
17. Atsaucoties uz Fakta konstatācijas aktu Nr.35, mainoties bortu līnijas novietojumam, lai izbūvētu bortu līniju, jādemontē 15m gājēju drošības barjeras (Fakta konstatācijas akts Nr.59(CD)).

Pasūtītājs, Būvuzņēmējs un Būvuzraugs akceptēja izmaiņas darbu apjomos, saskaņā ar Izmaiņu aktu Nr.3, kur papildus iekļauto darbu apjomu summa, atbilstoši Publisko iepirkumu likuma 61.panta trešās daļas 1.punktam, sastāda  56 952,03 EUR (piecdesmit seši tūkstoši deviņi simti piecdesmit divi euro 03 centi), kas procentuāli veido 4,60 % (56952,03 x 100/2598765,56 = 4,600545 %) no Līguma sākotnējās Līgumcenas un izslēgto darbu apjomu summas, atbilstoši Publisko iepirkumu likuma 61.panta trešās daļas 1.punktam, sastāda 746,44 EUR (septiņi simti četrdesmit seši euro 44 centi), kas procentuāli veido 0,06 % (746,44 x 100/2598765,56 = 0,060297 %) no Līguma sākotnējās Līgumcenas.

Līguma 18.11. punkts nosaka, ka izmaiņu vērtība tiks aprēķināta šādi:
18.11.1. ja plānotās izmaiņas ietver Būvdarbus, kas ir savstarpēji aizvietojami, t.i., Būvdarbu veikšanai neatšķiras metodes vai risinājumi, izmaiņu apjoms tiks aprēķināts kā cenu starpība Būvdarbu izmaiņām; 
18.11.2. ja plānotās izmaiņas ietver Būvdarbus, kas nav savstarpēji aizvietojami, t.i., Būvdarbu veikšanai tiek izmantotas citas metodes vai risinājumi, izmaiņu apjoms tiks aprēķināts kā kopējā ieslēgto un izslēgto Būvdarbu summa.

Piemērojot Līguma 18.11.2. apakšpunktā noteikto aprēķināšanas metodi, izmaiņu vērtība procentuālā izteiksmē pēc šīs Vienošanās Nr. 3/2025 noslēgšanas sastāda 4.66 % (4.60%+0.06%).

Piemērojot Līguma 18.15. punkta nosacījumus un ņemot vērā starpību naudas izteiksmē no papildus iekļautiem būvdarbu apjomiem un izslēgtajiem būvdarbu apjomiem, Līgumcena tiek palielināta par 56 205,59 EUR (piecdesmit seši tūkstoši divi simti pieci euro 59 centi) bez PVN. Pasūtītājs, izvērtējot Izmaiņu aktu Nr.3, piekrīt palielināt Līguma summu par 56 205,59 EUR (piecdesmit seši tūkstoši divi simti pieci euro 59 centi) bez PVN un noteikt Līgumcenu 1 400 452,18 EUR (viens miljons četri simti tūkstoši četri simti piecdesmit divi euro, 18 centi) bez PVN. 

Kopējais Līguma grozījumu apjoms (pēc Vienošanās Nr. 1/2025, Vienošanās Nr.2/2025, Vienošanās Nr. 3/2025 noslēgšanas), kas klasificējams:
- atbilstoši Publisko iepirkumu likuma 61. panta piektajai daļai,  paliek nemainīgs un procentuāli veido 1,85% no Līguma sākotnējās Līgumcenas.
- atbilstoši Publisko iepirkumu likuma 61. panta trešās daļas 1.punktam, procentuāli veido 12,89 % (8,23% + 4,60% + 0,06%) no Līguma sākotnējās Līgumcenas.
-  atbilstoši Publisko iepirkumu likuma 61. panta trešās daļas 3.punktam,  paliek nemainīgs un procentuāli veido 5,36 % (% no Līguma sākotnējās Līgumcenas.

Būvuzņēmējs ir iesniedzis aktualizēto Finanšu plūsmas grafiku.

Papildus darbu apjoms nerada Līguma termiņa izpildes pagarinājumu, un  šīs Vienošanās ietvaros veiktie grozījumi nekādā veidā neietekmē Būvuzņēmēja pienākumus attiecībā uz Darbu izpildes termiņu.

Pasūtītājs norāda, ka attiecībā par grozījumiem Līgumā un iepirkuma Līguma mērķi, netiek mainīts Līguma vispārējais raksturs un nosacījumi, jo ir atklājušies papildus darbi, kas plānojot investīciju projekta „Krišjāņa Valdemāra ielas un Pļavas ielas, Cēsīs, pārbūve” ieviešanu iepriekš nebija objektīvi paredzami, nepieciešamie tehniskie risinājumi tika konstatēti tikai būvdarbu laikā, kā rezultātā Līguma Puses saskata nepieciešamību iekļaut Līgumā Darbus, kas netika sākotnēji iekļauti, secīgi izslēdzot Darbus, kas saskaņā ar Faktu konstatācijas aktiem atzīstami par izslēdzamiem.  Ievērojot augstākminēto, jebkurā gadījumā būtu nepieciešams veikt Līguma grozījumus, ja arī Līgums par būvdarbiem būtu noslēgts ar kādu citu Būvuzņēmēju, būtu izdarāmas izmaiņas. 

Pasūtītāja ieskatā papildus iepriekš neparedzētus būvdarbus nevar tehniski un ekonomiski nodalīt no sākotnējā Līguma bez nesamērīgām grūtībām, jo tie ir jāveic būvlaukumā, kurā jau strādā Būvuzņēmējs un Būvuzņēmēja nomaiņa būtu apgrūtinoša un dārga, kā arī tas apgrūtinātu būvdarbu pabeigšanu un Objekta nodošanu un pieņemšanu ekspluatācijā kopumā, kā arī vēlākās darbības, kas saistītas ar būvobjekta garantijas laika garantiju.

Ņemot vērā augstāk minēto, pamatoti ir nepieciešams veikt Līguma grozījumus.


Izpilddirektores vietniece  							Baiba Eglīte

